Skupština trgovačkog društva LOPAR VRUTAK d.o.o na svojoj 9. sjednici dana 26.04.2013.godine donosi

ODLUKU

O načinu plaćanja i visini cijena turističke ponude

Članak 1.

Ovom Odlukom utvrđuje se način plaćanja i visina cijena turističke ponude:

1. Iznajmljivanja ležaljki i suncobrana
2. Prijevoza turističkim vlakićem
3. Iznajmljivanje paviljona
4. Iznajmljivanje kućica

**I. IZNAJMLJIVANJE SUNCOBRANA I LEŽALJKI**

Članak 2.

Pružatelj usluge ležaljke i suncobrane iznajmljuje na Rajskoj plaži u uvali San Marino na potezu od Črnike do autokampa San Marino, područje plaže Mel i područje parka i Melka.

Pružatelj usluge uz suglasnost koncesionara može povećati broj ležaljki i suncobrana u svojoj ponudi bez dodatne objave o povećanju broja istih.

Članak 3.

Ukoliko dođe do oštećenja na ležaljki ili suncobranu neodgovornim rukovanjem ili namjernim uzrokovanjem štete na istim, unajmitelj odnosno štetnik je dužan pružatelju usluge nadoknaditi štetu u visini cijene novog suncobrana odnosno ležaljke prema ponudi dobavljača.

Pružatelj usluge zadržava pravo da u slučaju štete osim novog rekvizita zaračuna i eventualni gubitak prihoda od istog do nabave drugog rekvizita.

Članak 4.

Cijene jednodnevnog najma ležaljki i suncobrana određuju se za svako pojedino razdoblje zasebno kako je prikazano u tablici br. 1

**Tablica br. 1**

|  |  |  |
| --- | --- | --- |
| Ležaljka |  |  |
|  | Predsezona i podsezona | 30,00 kn |
|  | Glavna sezona | 50,00 kn |
| Suncobran |  |  |
|  | Predsezona i podsezona | 30,00 kn |
|  | Glavna sezona | 50.00 kn |

* Cijene u tablici br. 1 su maloprodajne i uračunat je porez na dodanu vrijednost.
* Glavna sezona počinje nedjeljom u rasponu od 10.07. – 17.07. i traje do nedjelje u rasponu od 12.08. – 27.08.
* Predsezona počinje 01.05 i traje do početka glavne sezone, a podsezona počinje završetkom glavne sezone i traje do 30.09.
* Uz dvije iznajmljene ležaljke suncobran je gratis.
* U slučaju vjetra, prema procjeni inkasatora, suncobrani se ne iznajmljuju.

**II. TURISTIČKI VLAKIĆ**

Članak 5.

Turistički vlakić koristi se za prijevoz putnika unutar Općine Lopar i služi u turističke svrhe.

Turističkim vlakićem vrši se prijevoz putnika najranije od 01.05. do najkasnije 30.09.

Vlakić polazi sa stanice Rtić i vozi na relaciji Rtić – Centar – Mul – Riva i natrag na Rtić.

Cijene prijevoza vlakićem određuju se na način prikazan su u tablici br. 2.

**Tablica br. 2**

|  |  |  |
| --- | --- | --- |
| Predsezona i podsezona | odrasli | 15,00 kn |
|  | djeca | 10,00 kn |
| Glavna sezona | odrasli | 20,00 kn |
|  | djeca | 10,00 kn |

* Cijene u tablici br. 2 su maloprodajne i uračunat je porez na dodanu vrijednost.
* Glavna sezona počinje nedjeljom u rasponu od 10.07. – 17.07. i traje do nedjelje u rasponu od 12.08. – 27.08.
* Predsezona počinje 01.05 i traje do početka glavne sezone, a podsezona počinje završetkom glavne sezone i traje do 30.09.

Članak 6.

Ukoliko se putnici ukrcaju na stanici Centar ili stanici Mul plaćaju također punu cijenu prijevoza kao da su krenuli sa jedne od glavnih stanica (Rtić ili Riva).

Članak 7.

Vozni red vlakića biti će naknadno objavljen na stranicama Općine Lopar i na oglasnim pločama na području Općine Lopar.

**III. IZNAJMLJIVANJE PAVILJONA**

## Članak 8.

Paviljon se iznajmljuje u turističkoj sezoni od 01.06. do 30.09.

Iznos najma za navedeno razdoblje iznosi 4.000,00 kn. Na navedeni iznos obračunava se porez na dodanu vrijednost.

Članak 9.

Odnos između najmodavca i najmoprimca biti će uređen Ugovorom o najmu koji se sklapa najmanje 5 dana prije početka najma.

**IV. IZNAJLJIVANJE KUĆICA**

Članak 10.

Kućice na području Mula se iznajmljuju u vrijeme turističke sezone od 01.05 – 30.09.

Iznos najma za navedeno razdoblje iznosi 10.000,00 kn i u cijenu je uračunat porez na dodanu vrijednost.

Članak 11.

Odnos između najmodavca i najmoprimca biti će uređen Ugovorom o najmu koji se sklapa najmanje 5 dana prije početka najma.

## V. PRIJELAZNE I ZAVRŠNE ODREDBE

Članak 12.

Odluka o načinu plaćanja i visini cijena turističke ponude stupa na snagu danom objave na službenim stranicama Općine Lopar.

Lopar, 26. travanj 2013.g.

Broj: 313-O/13

Predsjednik Skupšrine društva

Lopar Vrutak d.o.o.

Prof. Damir Paparić